**Κόνιτσα 22/05/2019**

**ΔΕΛΤΙΟ ΤΥΠΟΥ**

**Δήμος Κόνιτσας: Επισκευή και Αναβάθμιση των Ιαματικών Πηγών Αμαράντου – Καβασίλων μέσω του διασυνοριακού προγράμματος Interreg «Ελλάδα – Αλβανία 2014-2020».**

Ένα σημαντικό, αναπτυξιακού χαρακτήρα έργο θα χρηματοδοτηθεί για το Δήμο Κόνιτσας μέσω του διασυνοριακού προγράμματος Interreg «Ελλάδα – Ιταλία 2014-2020», καθώς εγκρίθηκε η ένταξή του στην 6η Συνεδρίαση της Επιτροπής Παρακολούθησης του Προγράμματος, που πραγματοποιήθηκε 26 και 27 Φεβρουαρίου στα Ιωάννινα. Στη συνεδρίαση συμμετείχε η Αντιπεριφερειάρχης Αναπτυξιακού Προγραμματισμού, Περιβάλλοντος και Υποδομών Ηπείρου και εκπρόσωπος της Ένωσης Περιφερειών Ελλάδας κα Τατιάνα Καλογιάννη.

Το έργο «The Net\_Rout» συνολικού προϋπολογισμού 21.115.000€, στο οποίο επικεφαλής εταίρος είναι η Περιφέρεια Ηπείρου, αφορά στην αναβάθμιση των ιαματικών πηγών Αμαράντου, Καβασίλων, Πρέβεζας και Άρτας και τον εκσυγχρονισμό των εγκαταστάσεών τους, καθώς και ευρύτερα στη δημιουργία πολιτιστικών τουριστικών διαδρομών στις περιφέρειες Απουλίας, Ιονίων Νήσων, Ηπείρου και Δυτικής Ελλάδας.

Η ένταξη στο διασυνοριακό πρόγραμμα εξασφαλίστηκε μετά από εντατική εργασία, κατάλληλο τεχνικό και οικονομικό σχεδιασμό της Περιφέρειας Ηπείρου σε συνεργασία με τις εμπλεκόμενες ελληνικές Περιφέρειες και την Περιφέρεια Απουλίας και την Εφορεία Αρχαιοτήτων Αχαΐας.